Duodecim festa principalia Orthodoxa
Duodecim festa principalia Orthodoxa (Graece: Δωδεκάορτον) ex octo festis Iesu Christo dedicatis et quattuor festis, quibus Virgo Maria (Θεοτόκος) celebratur, consistunt. Festum resurrectionis Iesu Christi, Pascha dictum, ut festum maximi momenti "festum festorum" vocatur. 

Duo sunt genera festorum: Festa mobilia atque fixa. Fixa singulis annis eodem die occurrunt, cum mobilia quotannis varient. Mobilia a die paschali deducuntur, quare cyclus festorum mobilium cyclus paschalis appellatur.

Index festorum 
Index Calendario Gregoriano respondet. Pars ecclesiarum Calendarium Iulianum (sive antiquum) sequitur; quod si ita est tredecim dies addendi sunt: Nativitas Beatae Mariae Virginis exempli gratia non in die 8 Septembris, sed in die 21 Septembris celebratur.

Die 8 Septembris: Nativitas Sanctae Dei Genetricis
Die 14 Septembris: Exaltatio Crucis
Die 21 Novembris: Praesentatio Sanctae Dei Genetricis
Die 25 Decembris: Nativitas Domini
Die 6 Ianuarii: Epiphaniae Domini sive Theophania (Baptisma Domini)
Die 2 Februarii: Praesentatio Domini in templo sive Hypapante
Die 25 Martii: Annuntiatio Domini
Dies Domini ante Pascha: Dominica Palmarum sive introitus Domini in Hierosolyma
Quadraginta dies post Pascha: Ascensio Domini
Quinquaginta dies post Pascha: Pentecoste
Die 6 Augusti: Transfiguratio sive Metamorphosis
Die 15 Augusti: Dormitio Sanctae Dei Genetricis

Praeter duodecim festa principalia in Ecclesiis Orthodoxis sunt alia quinque festa maiora: 
Circumcisio Domini (Die 1 Ianuarii), 
Nativitas Sancti Ioannis Baptistae (die 24 Iunii), 
Festum apostolorum Petri et Pauli (die 29 Iunii), 
Passio Sancti Ioannis Baptistae (die 29 Augusti), 
Patrocinium Dei Genetricis sive Omophorium Dei Genetricis (die 1 Octobris — Vide etiam: Auxilium Christianorum)

Structura festorum 
 Resurrectio Domini festum est maximum;
Octo festa Domini principalia et 
 Quattuor festa Mariae principalia;
Quinque alia festa maiora:

Calendarium liturgicum Orthodoxum
Computus paschalis

Feriae Christianae
Ecclesiae Orthodoxae
!
12